(1915) 16 Van gherechticheden ontbr .29 evenmenschen 30 al wetende by machic bewysen by experiencien / ende by natuerlike exemplen / Dats te wetene / elc weet wel / dat de vlienderboom / es een de leelicste ende de onzienste boom / Die men vint in dese maertse / zyn hout es onnutte / ende onwaert omme werken / ende omme temmeren / ende stynct / hy riect qualic / nochtanne hy draecht in tyden vanden iare / zoete bloumen / die schoone ende wit syn / wel riekende ende wel smakende / ende syn medicinael ende proffitelic omme den mensche / Ende daeromme / men distelleert water van desen bloumen / dat goet ende oorboorlic es / Dus syn de bloumen / ende de boom / van wien zy commen / al contrarie / Ende int ghelike / so syn de duechden ende virtuten / die ic scriven sal hier naer / niet te mindere / Al eist datsi voort ghestelt ende ghebrocht sijn / van eenen die van dien in ghebreke es / Ic sal voort procederen int ghuent dat ic begonnen hebbe / Die wille / begripe den boom / Ende die wille / rieke / ende smake / de bloumen .fol .